ஜோசுவா பெஞ்சமின் ஜெயரத்தினம்
{{Infobox MP
 | name                = ஜோசுவா பெஞ்சமின் ஜெயரத்தினம்&lt;br&gt;Joshua Benjamin Jeyaretnam
 | image               = Jbj.jpg
 | caption             =
 | constituency_MP    = எதுவுமில்லை
 | term_start          = 1997
 | term_end            = 2001
 | predecessor         = லீ சியூ சோ
 | successor           = ஸ்டீவ் சியா
 | constituency_MP2    = [[ஆன்சன்]]
 | term_start2          = [[1981]]
 | term_end2            = [[1986]]
 | predecessor2         = [[தேவன் நாயர்]]
 | successor2           = ''அழிக்கப்பட்டது''
 | birth_date          = [[ஜனவரி 5]], [[1926]]
 | birth_place         = [[யாழ்ப்பாணம்]], {{flag|இலங்கை}}
 | death_date          = {{Death date and age|2008|09|30|1926|01|05}} 
 | death_place         = {{flag|சிங்கப்பூர்}}
 | nationality         = [[சிங்கப்பூர்|சிங்கப்பூரியர்]]
 | party               = [[சிங்கப்பூர் தொழிலாளர் கட்சி]], [[சீர்திருத்தக் கட்சி (சிங்கப்பூர்)|சீர்திருத்தக் கட்சி]]
 | spouse              = மார்கரெட் ஜெயரத்தினம்
 | children            = கென்னத், [[பிலிப் ஜெயரத்தினம்|பிலிப்]]
 }}
 '''ஜோசுவா பெஞ்சமின் ஜெயரத்தினம்''' (''Joshua Benjamin Jeyaretnam'', [[ஜனவரி 5]], [[1926]] - [[செப்டம்பர் 30]], [[2008]]) [[சிங்கப்பூர்|சிங்கப்பூரின்]] அரசியல்வாதி. இவரே சிங்கப்பூர் விடுதலை அடைந்த பின்னர் நாடாளுமன்றத்துக்குத் தெரிவான முதலாவது எதிர்க்கட்சி உறுப்பினர் ஆவார்.
 
 [[1981]]-[[1986|86]] காலப்பகுதியிலும், பின்னர் [[1997]]-[[2001]] காலப்பகுதியிலும் [[சிங்கப்பூர் தொழிலாளர் கட்சி]]யின் சார்பில் நாடாளுமன்ற உறுப்பினராக இருந்தார். தொழிலாளர் கட்சியை விட்டு விலகிய இவர் இறப்பதற்குச் சில காலத்திற்கு முன்னர் [[சீர்திருத்தக் கட்சி (சிங்கப்பூர்)|சீர்திருத்தக் கட்சி]] என்ற பெயரில் புதிய கட்சியை ஆரம்பித்திருந்தார்&lt;ref&gt;[http://www.channelnewsasia.com/stories/singaporelocalnews/view/277319/1/.html]&lt;/ref&gt;.
 
 ==வாழ்க்கைச் சுருக்கம்==
 [[ஆங்கிலிக்கனிசம்|ஆங்கிலிக்க]] [[கிறிஸ்தவம்|கிறிஸ்தவரான]] ஜெயரத்தினம் [[இலங்கை]]யில் [[யாழ்ப்பாணம்|யாழ்ப்பாணத்தில்]] பிறந்தார்&lt;ref&gt;{{Cite web |url=http://www.singapore-window.org/sw03/030907st.htm |title=Still standing |access-date=2008-09-30 |archive-date=2007-11-09 |archive-url=https://web.archive.org/web/20071109093104/http://www.singapore-window.org/sw03/030907st.htm |url-status=dead }}&lt;/ref&gt;. சிங்கப்பூர் புனித அண்ட்ரூஸ் பாடசாலையில் கல்வி கற்ற [[லண்டன் பல்கலைக்கழகக் கல்லூரி]]யில் [[சட்டம்|சட்டத்]] துறையில் இளமானிப் பட்டம் பெற்றார்.
 
 [[1981]] இல் இடம்பெற்ற [[ஆன்சன்]] இடைத்தேர்தலில் ஆளும் கட்சி வேட்பாளரை 51.9 விழுக்காடு வாக்குகளைப் பெற்று வெற்றி பெற்று சிங்கப்பூர் நாடாளுமன்றத்தில், ஆளும் [[மக்கள் செயல் கட்சி]] (பிஏபி) அனுபவித்து வந்த ஏகபோகத்தை உடைத்தெறிந்தார்.
 
 சிங்கப்பூரின் முதலாவது எதிர்க்கட்சி நாடாளுமன்ற உறுப்பினர் என்ற பெருமையைப் பெற்றார். பின்னர் [[1984]] இல் இடம்பெற்ற தேர்தலிலும் வெற்றி பெற்றார்.
 
 ஆனாலும், அரசியல் பின்னணியுடன் இவர் மேல் பல குற்றச்சாட்டுக்கள் சுமத்தப்பட்டு எதிர்காலத்தில் தேர்தல்களில் பங்குபற்ற முடியாதவாறு தடுக்கப்பட்டார். 1984 தேர்தலின் பின்னர் இரு மாதங்களில் கட்சி நிதி மோசடி செய்ததாகக் குற்றம் சாட்டப்பட்டார்.
 
 [[1986]] ஆம் ஆண்டில் ஒரு குற்றச்சாட்டு தவிர அனைத்து குற்றச்சாட்டுகளிலும் இருந்து இவரை மாவட்ட நீதிமன்றம் விடுவித்தது. ஆனாலும் மேன்முறையீட்டை அடுத்து இவர் அனைத்துக் குற்றங்களிலும் குற்றவாளியாகக் காணப்பட்டு 3 மாத சிறைத்தண்டனையும், 5,000 டாலர் அபராதமும் விதிக்கப்பட்டது. சிறைத்தண்டனை பின்னர் ஒரு மாதமாகக் குறைக்கப்பட்டது. இது அவரை மேலும் தேர்தல்களில் பங்குபர்ற்ற முடியாதவாறு தடுத்தது.
 
 சிங்கப்பூர் நீதிமன்றத்தின் தீர்ப்பை எதிர்த்து [[பிரித்தானியா]]வின் [[ஐக்கிய இராச்சியத்தின் பிரிவி கவுன்சில்|பிரிவி கவுன்சிலுக்கு]] விண்ணப்பித்தார். அங்கு அவர் குற்றமற்றவர் எனத் தீர்ப்பாகியது. ஆனாலும் சிங்கப்பூர் அரசு இவர் குற்றமற்றவர் என ஏற்க மறுத்து விட்டது.
 
 [[1997]] இல் தொகுதியற்ற நாடாளுமன்ற உறுப்பினராகத் தெரிவானார். [[2001]] இல், அவதூறு வழக்குகளில் ஆளும் பிஏபி கட்சி உறுப்பினர்களுக்கு இழப்பீடுகள் வழங்கத் தவறியதற்காக அவர் திவாலாகிப் போனதாக அறிவிக்கப்பட்டு அதன் விளைவாக நாடாளுமன்ற இடத்தை இழந்தார். வழக்குரைஞர் தொழிலும் செய்ய முடியாமல் போய்விட்டது.
 
 ==சீர்திருத்தக் கட்சி==
 1971 இலிருந்து வழிநடத்தி வந்த தொழிலாளர் கட்சியில் இருந்து 2001 அக்டோபரில் ஜெயரத்தினம் வெளியேறி [[ஜூன் 18]], [[2008]] இல் [[சீர்திருத்தக் கட்சி (சிங்கப்பூர்)|சீர்திருத்தக் கட்சி]] என்ற பெயரில் புதிய அரசியல் கட்சியைப் பதிவு செய்து இடைக்கால செயலாளரானார்&lt;ref&gt;{{Cite web |url=http://www.channelnewsasia.com/stories/singaporelocalnews/view/354833/1/.html |title=காப்பகப்படுத்தப்பட்ட நகல் |access-date=2008-09-30 |archive-date=2008-10-04 |archive-url=https://web.archive.org/web/20081004045507/http://www.channelnewsasia.com/stories/singaporelocalnews/view/354833/1/.html |url-status=dead }}&lt;/ref&gt;. ''த ஹெட்சட் மேன் அப் சிங்கப்பூர்'' (The Hatchet Man of Singapore) என்று ஜெயரத்தினம் ஒரு நூல் எழுதியுள்ளார். அந்நூலில், சிங்கப்பூரின் தலைவரும் முன்னாள் பிரதமருமான [[லீ குவான் யூ]], ஜெயரத்தினம் உள்ளிட்ட எதிரணித் தலைவர்களை ஒழித்துக்கட்ட மேற்கொண்ட முயற்சிகளை விவரித்துள்ளார்.
 
 ==மறைவு==
 [[2008]], [[செப்டம்பர் 30]] இல் மாரடைப்பு காரணமாக ஜெயரத்தினம் தனது 82வது அகவையில் காலமானார்&lt;ref&gt;{{Cite web |url=http://www.malaysiaindru.com/?p=4781 |title=ஜேபி ஜெயரத்னம் காலமானார் |access-date=2008-09-30 |archive-date=2008-10-02 |archive-url=https://web.archive.org/web/20081002211113/http://www.malaysiaindru.com/?p=4781 |url-status= }}&lt;/ref&gt;.
 
 ==மேற்கோள்கள்==
 {{reflist}}
 
 ==வெளி இணைப்புகள்==
 * [http://jbjeya.org/ ஜேபியின் இணையத்தளம்] {{Webarchive|url=https://web.archive.org/web/20060402211115/http://jbjeya.org/ |date=2006-04-02 }} 
 * [http://blog.jbjeya.org/ ஜேபியின் வலைப்பதிவு] {{Webarchive|url=https://web.archive.org/web/20081030074604/http://blog.jbjeya.org/ |date=2008-10-30 }} 
 * [http://www.singapore-window.org/jeyapage.htm Jeyaretnam's trials and tribulations ] {{Webarchive|url=https://web.archive.org/web/20081030063625/http://www.singapore-window.org/jeyapage.htm |date=2008-10-30 }} 
 * [http://www.jamesgomeznews.com/article.php?AID=238 Review of 'Lee's Law: How Singapore crushes dissent'] {{Webarchive|url=https://web.archive.org/web/20060627164821/http://www.jamesgomeznews.com/article.php?AID=238 |date=2006-06-27 }}
 * [http://www.amnestyusa.org/countries/singapore/document.do?id=7CC6320873957F2880256A92003CD0C7 Amnesty International- background of defamation cases] {{Webarchive|url=https://web.archive.org/web/20060602045631/http://www.amnestyusa.org/countries/singapore/document.do?id=7CC6320873957F2880256A92003CD0C7 |date=2006-06-02 }}
 * [http://www.thinakkural.com/news/2008/10/1/importantnews_page59177.htm சிங்கப்பூரின் சிரேஷ்ட அரசியல்வாதி ஜெயரெட்ணம் காலமானார்] {{Webarchive|url=https://web.archive.org/web/20081004052646/http://www.thinakkural.com/news/2008/10/1/importantnews_page59177.htm |date=2008-10-04 }}
 * [http://tamilmurasu.tamil.sg/node/1363 எதிர்த்தரப்பு அரசியல்வாதி ஜேபிஜெ மறைவு] {{Webarchive|url=https://web.archive.org/web/20081008071054/http://tamilmurasu.tamil.sg/node/1363 |date=2008-10-08 }}
 * [http://www.tamilnet.com/art.html?catid=13&amp;artid=27075 JB Jeyaratnam passes away]
 * [http://www.malaysiaindru.com/?p=4988 ஜெயரத்தினத்திற்கு இறுதி மரியாதை] {{Webarchive|url=https://web.archive.org/web/20081005154317/http://www.malaysiaindru.com/?p=4988 |date=2008-10-05 }}
 
 [[பகுப்பு:சிங்கப்பூர் தமிழ் அரசியல்வாதிகள்]]
 [[பகுப்பு:சிங்கப்பூர் இலங்கைத் தமிழ் வம்சாவளி மக்கள்]]
 [[பகுப்பு:தமிழ் வழக்கறிஞர்கள்]]
 [[பகுப்பு:1926 பிறப்புகள்]]